## *Del 1: Beskrivelse af metoder, redskaber, praksisser og materialer*.

| **1. Beskrivelse af metoder, redskaber, praksisser og materialer, som er udviklet eller videreudviklet i projektet.** |
| --- |
| **1.1 Uddannelser**  *Angiv, hvilke(n) uddannelse(r ), der var omfattet af projektet.* |
| Anlægsgartner samt Greenkeeper- og Groundsman-uddannelserne. |

| **1.2 Indsatser**  *Angiv, hvilke(n) indsats(er) jf. afsnit 1.1.1. i vejledningen om puljen og skolens ansøgning, institutionen har arbejdet med. Sæt kryds (mindst ét).* | |
| --- | --- |
| Udvikling af nye eller videreudvikling af eksisterende redskaber, som kan understøtte dialogen mellem lærere på skolen og ansvarlige i oplærings-virksomhederne, herunder oplæringsansvarlige. | (skriv her)  **X** |
| Udvikling af redskaber og materialer, der kan støtte lærerens forberedelse og efterbehandling af elevernes praktikperioder og virksomhedernes anvendelse af skolevejledningen i tilrettelæggelsen af oplæringsopholdene. | (skriv her)  **X** |
| Udvikling og beskrivelse af, hvordan skolen kan implementere en systematisk forberedelse og efterbehandling af elevens praktikperioder. | (skriv her)  **X** |
| Udvikling af metoder, der sikrer både elevens, virksomhedens og skolens oplevelse af, at der er sammenhæng mellem oplæring og skoleundervisning. | (skriv her)  **X** |

| **1.3 Beskrivelse af arbejde med de(n) valgte indsats(er)**  ***Beskriv, hvordan der konkret er arbejdet med de(n) indsats(er), som er valgt til projektet.*** |
| --- |
| 1. **Opstart af læringsbog:**   Som en del af projektet har man på Sandmoseskolen valgt at introducere og afprøve en ”læringsbog” for de nystartede lærlinge på Anlægsgartner- og Greenkeeper/Groundsman uddannelserne. Læringsbogen er et redskab som inviterer lærlingen til at analysere, reflektere over og fastholde, hvad hun/han lærer undervejs i deres uddannelsesforløb. I projektet har vi konkret udviklet og afprøvet en praktisk opgave (**post-it-opgave**), der anvendes i.f.m. introduktionen til læringsbogen. Opgaven skaber rum for at lærlingen kan dele oplevelser og reflektere over egen læring. Den løbende dialog med underviser skaber kontinuitet og sammenhæng i uddannelsesforløbet. Vigtige oplevelser, refleksioner og erkendelser fra processen kan skrives/fastholdes i læringsbogen, så man kan vende tilbage til – og genopleve dem – senere i læringsprocessen.  **Post-it-opgaven** er skrevet ind i EMU-skabelonen og vedlagt som **Bilag 1.**  **Post-it-opgaven** har i enkel form også været afprøvet af to mestre og deres lærlinge, som redskab til at samle op ugens arbejde. Denne enkle form har fået navnet **Post-it statusmøder**. Det er beskrevet nærmere i pkt. 4.   1. **Folder: ”Din rejse igennem erhvervsuddannelsen”**   I projektet er udarbejdet en folder som beskriver ”Din rejse igennem en EUD-uddannelse”. Folderen udleveres til nye lærlinge og mestre og formålet med den er:   * At byde mestre og lærlinge velkommen på uddannelsen (incl. en række praktiske oplysninger) * At give både lærling og mestre et overblik over, hvilke faglige elementer der indgår i uddannelses-forløbet, & * At beskrive, hvordan skolen tilbyder en række værktøjer og kontaktmuligheder, som på forskellig vis kan støtte lærlingen i hendes/hans rejse igennem erhvervsuddannelsen.   Folderen har været i høring hos 4 virksomheder. De har givet både konstruktiv kritik og input til forbedringer og videreudvikling af folderen. Eksempelvis var de kritiske i.f.t. den oplistning af indhold på uddannelsen, som indgår i folderen. De mener ikke at denne lange række af fagudtryk er særlig befordrende for en helt nystartet lærling, som måske ikke er verdens bedste læser. Mestrene foreslog, at folderen forsynes med flere billeder og links/QR-koder som lærlingene kan aktivere og blive sendt over til en video, hvor en ung lærling viser og for-tæller om, hvordan han hun løser en praktisk opgave inden for faget (meget mere inspirerende).  Som noget andet udtrykte to af mestrene, at deres drøm er, at udvikle en storformat plakat, som har plads til et billede af lærlingen i midten og som hele vejen rundt om dette billede har tekst og billeder, der illustrerer indholdselementerne i den pågældende uddannelse. De kunne se sig selv lave ugentlige/14-dages post-it statusmøder foran denne plakat og langsomt fylde kanten rundt med post it fra ugerne på uddannelsen. Til slut kan lærlingens afsluttende certifikat hænges øverst på billedet og det hele kan sendes med lærlingen hjem (dog ønsker begge mestre samtidig at beholde plakaten med et bånd henover med ”Bestået”, som en del af frokostlokalet i virksomheden. Tænk hvad det kan blive til over årene.. Folderen er vedlagt som **Bilag 2.**   1. **Gennemførelse af Mesterdage på Anlægsgartner, Greenkeeper/Groundsmanuddannelsen**   Der har været afholdt tre mesterdage henover projektperioden. To mesterdage for Anlægsgartnere samt én mesterdag for Greenkeepere og Groundsmen. Mesterdagene på Sandmoseskolen har - fra den starter - en meget uformel tone. Der hygges i kantinen over maden og mestrene har mulighed for at vende stort som småt, uden det går ud over den tid vi skal bruge sammen med dem og deres lærlinge.  Efter maden bevæger alle parter sig ud på en rundvisning på skolen. Denne rundvisning fungerer samtidig som en uformel ”walk & talk”. Praksis er at lærlingen skal vise sin mester rundt på Sandmoseskolen og fortælle om de forskellige faciliteter.  Mesterdagen fortsætter efter endt rundvisning i et undervisningslokale, hvor der er plads til alle parter. Her byder skolens leder velkommen og gennemgår programpunkterne i Power point præsentationen, og der åbnes op for dialog omkring alle emner.  I næste punkt giver skolens leder en kort status på, hvad der sker i- og omkring skolen, herunder hvilke udviklingsprojekter skolen er involveret i, og hvad der i øvrigt arbejder med på det givne tidspunkt. Vi ”sår” et frø i mestre og lærlinge ved at understrege at det også er deres skole. Efter velkomsten bliver det fortalt om uddannelsen til henholdsvis greenkeeper/groundsman eller anlægsgartner.  Vi giver nogle fælles, praktiske informationer bl.a. omkring fravær lovligt/ulovligt, mødetider, fag på skolen, indkaldelse, lærerpladsen.dk, muligheder for ekskursioner etc. Disse ting giver ikke anledning til megen dialog, men det er godt at minde alle parter om, hvilke retningslinjer vi arbejder under og for.  Næste vigtige punkt er dialogen omkring påbygnings-, valg- og uddannelsesspecifikke fag. Her kommer Sandmoseskolens virksomhedskonsulent ind og fortæller om disse. Der bliver mindet om, hvilke fag der kan vælges og hvilke lærlinge der kan vælge hvilke fag. Sandmoseskolen åbner igen op for dialog og giver en forklaring på, hvorfor nogle lærlinge ikke kan vælge det samme som andre.  Efter punktet med valgfag og lignende er færdigt, bliver der åbnet op for en god snak om forventninger. Under dette punkt udvælges der en repræsentant fra holdet, som skal fungere som talerør mellem holdet og Sandmosen.  I processen lægger Sandmoseskolen ud med at fortælle om vores forventninger både til mestre, lærlinge og egne ansatte. Det er også her vi fortæller, at alle elever kan forvente ét besøg i oplæringsvirksomheden af deres kontaktlærer, samt 1:1 samtaler med denne. Denne praksis er indtil nu gennemført på greenkeeper/grounds-man uddannelsen. Efter Sandmoseskolen bliver det lærlingene og mestrene der skal fortælle om deres forventninger til os som uddannelsessted og deres forventninger om hvad lærlingene skal kunne, når de forlader Sandmosen. Der bliver som regel en god og åben dialog, hvor der også bliver luftet nogle frustrationer omkring enkelte fag og varigheden af disse. Dog foregår det hele som en åben og venlig samtale mellem alle parter (De ting der bliver givet udtryk for blev efterfølgende drøftet af faglærere og Uddannelses-chefen).  Efter dialogen omkring forventninger tager vi fat på den digitale logbog. Vi giver en gennemgang af, hvordan den virker. Der bliver vist et eksempel på projektoren, så de mestre og lærlinge der endnu ikke har set den, får muligheden. Det forklares i detaljer hvor der skal sættes prikker og flueben, samt hvor der ikke skal.  Som skole understreger vigtigheden af at få udfyldt erklæringer om oplæring, så vi kan følge med i lærlingens fremskridt i de givne punkter, samt at vi kan se, om der skal ydes en ekstra indsats.  Vi gennemgår, hvordan logbogen bygget op og hvordan den bruges i.f.t. den afsluttende erklæring om oplæring, som skal indsendes til skolen. Vi nævner også, at vi ikke længere tager i mod papirformatet.  Efter denne gennemgang sætter vi fokus på vores arbejde med læringsbogen. Vi giver udtryk for, hvad der har været arbejdet med i klasserne, og hvilke punkter vi synes der fungerer godt. Vi taler om, og opfordrer til at denne ”post-it” øvelse gerne skulle overføres til praktikken. Vi er også lydhør for mestrenes udfordringer med tid og økonomi. Vi vil dog slå et slag for at øvelsen bliver ført med videre. Vi spørger ind til øvelsen på holdet, og møder desværre sommetider barriere i form af manglende afprøvning hos nogle faglærere. Dette er taget med til efterretning og vi arbejder på at indarbejde en procedure hos vedkomne faglærer.  Vi afslutter dagen med at veje stemningen omkring arrangementet. Der åbnes igen for en dialog omkring Mesterdagen og hvad der skal tages med videre, både som lærling, mester og ansat på Sandmoseskolen.  Power point præsentation med program og proces fra mesterdagen er vedhæftet i **Bilag 3.**   1. **Afprøvning af Post-it statusmøder i oplæringsvirksomheder og opsamling på en undervisers friske erfaringer fra besøg på oplæringsvirksomheder (Greenkeeper)**   I forlængelse af Mesterdagen på Anlægsgartneruddannelsen lavede Sandmoseskolen en aftale med 2 mestre/ oplæringsvirksomheder om at afprøve metoden: ”**Post-it-statusmøder**” som et praktisk redskab til at samle op på lærlingens oplevelser og læring fra en arbejdsuge. Begge mestre holdt i en periode opsamlingsmøder hver fredag med deres lærling og afprøvede metoden **Post-it statusmøder** som en måde at samle op på arbejdsugen. **Metoden** fungerer i praksis ved at mester beder lærlingen om at tænke tilbage på ugen, der er gået, og skrive de 2-3 vigtigste oplevelser på en post-it og hænge dem på væggen. Dernæst bliver lærlingen opfordret til at fortælle om oplevelserne og deres overvejelser og refleksioner over, hvad de har lært i den forløbne uge.  Disse samtaler på tomandshånd udviklede sig positivt over tid og gav anledning til både faglige drøftelser og styrket fortrolighed mellem lærling og mester. Metoden er nem at håndtere, men, som en af mestrene fortalte, kan det være svært at finde 20-30 minutter hver fredag til denne vigtige opgave. De to mestre fortalte også, at en sådan dialog og refleksion over egne oplevelser og begyndende læring, også giver en klar fornemmelse af lærlingens trivsel. Begge mestre fortalte endvidere, at de kan se en proces, hvor det bliver interessant at kigge bagud på de første post-it, når der er gået tre måneder. I mange af samtalerne gav denne uges post-it statusmøde anledning til at lærlingen skabte forbindelse til dem fra den forrige uge. Med andre ord: Mester og lærling bygger en fælles fortælling op, som for begge parter skaber sammenhæng og kontinuitet i læringsprocessen. Begge mestre gav allerede efter de indledende uger udtryk for, hvor vigtigt det er, at skolen tager metoden op og fortsætter processen på den kommende skoleperiode.  Endelig benyttede Sandmoseskolen projektet til at interviewe en faglærer om de friske erfaringer, hun havde høstet på den seneste besøgsrunde hos oplæringsvirksomheder og lærlinge på Greenkeeper/Groundsman-uddannelsen. Erfaringerne fra besøgsrunden bekræfter på alle måder, hvor vigtigt det er for lærlingen at få besøg af sin underviser på oplæringsvirksomheden. Erfaringerne fra besøgene er beskrevet i **Bilag 4.** |
| **1.4 Metoder, redskaber og praksisser** *Beskriv de metoder, redskaber og praksisser, som er udviklet i projektet.* |
| 1. **Opstart af læringsbog:**   **Post-it-opgaven**, som har været anvendt til at introducere læringsbogen, er som metode beskrevet i detaljer i EMU-skabelonen og vedlagt som **Bilag 1.**   1. **Folder: ”Din rejse igennem erhvervsuddannelsen”**   Folderen, som er udviklet i samarbejde med Det Lokale Uddannelsesudvalg, indeholder b.la. en oversigt over skoleperioder, skolefagene, informationer omkring mesterdag, info vedr. kontaktlærer samt øvrige praktiske oplysninger om skolen. Folderen blev drøftet med mestrene og kom i projektet til at katalysere en række forslag fra dem til bedre måder at kommunikere med nye lærlinge på (store plakater, links og videoklip).  Folderen: **”Din rejse igennem erhvervsuddannelsen”** er vedlagt som **Bilag 2.**   1. **Gennemførelse af Mesterdage på Anlægsgartner, Greenkeeper/Groundsmanuddannelsen**   Processen for gennemførelsen af Mesterdagen er detaljeret beskrevet i punkt 1.3 og den anvendte power point præsentation fra mødet er vedlagt i **Bilag 3.**   1. **Afprøvning af Post-it statusmøder i oplæringsvirksomheder og opsamling på en undervisers friske erfaringer fra besøg på oplæringsvirksomheder (Greenkeeper)**   Metoden **Post-i-statusmøder** fungerer i praksis ved at mester beder lærlingen om at tænke tilbage på ugen, der er gået, og skrive de 2-3 vigtigste oplevelser på en post-it og hænge dem på væggen. Dernæst bliver lærlingen opfordret til at fortælle om oplevelserne og deres overvejelser og refleksioner over, hvad de har lært i den forløbne uge.  Et eksempel fra det andet post-it statusmøde hos Thorhauge Anlæg lyder som følger:  Lærlingen skrev efter en kort refleksion over ugen følgende to ord: ”**vandingsposer**” og ”**Beskæring**”.  Ud fra disse to faglige ord opstod en snak om behovet for vandingsposer, hvornår de skal bruges og hvilke ulemper der er, når poserne sidder på træerne om vinteren. I forhold til beskæring så drejede den fælles dialog ind omkring beskæring af forskellige sorter af hindbær. Alt i alt en faglig snak, som giver anledning til at stille spørgsmål og få svar på dem. Det lægger til de faglige kompetencer og giver både mindre usikkerhed og flere handlemuligheder for lærlingen næste gang der skal plantes eller beskæres. Se endvidere pkt. 1.3. |
| **1.5 Materialer**  *Beskriv, hvilke eventuelle materialer mv. som er udviklet i tilknytning til de metoder, redskaber og praksisser, der er arbejdet med i projektet.* |
| 1. **Opstart af læringsbog:**   ”Post-it-opgaven”, som blev brugt som introduktion til læringsbogen, er beskrevet i detaljer i EMU-skabelon og vedhæftet i **bilag 1**.   1. **Folder: ”Din rejse igennem erhvervsuddannelsen”**   Folderen med titlen: ”**Din rejse igennem erhvervsuddannelsen**” er vedhæftet som **bilag 2.**     1. **Gennemførelse af mesterdage på Anlægsgartner, Greenkeeper/Groundsmanuddannelsen**   Der blev afholdt 3 mesterdage i projektperioden. Efter hvert møde blev der reflekteret over, hvordan dagen og processen forløb, hvorefter de bedste erfaringer blev integreret i planlægningen af program og proces for den næste mesterdag. Den power point præsentation, som blev anvendt til at styre program og proces på den tredje mesterdag, kan ses i **Bilag 3**. Den indeholder også dias, som viser nogle af resultaterne af deltagernes anstrengelser på dagen (bl.a. billede med nogle af de Post-it, som deltagerne skrev på dagen).   1. **Afprøvning af Post-it statusmøder i oplæringsvirksomheder og opsamling på en undervisers friske erfaringer fra besøg på oplæringsvirksomheder (Greenkeeper)**   Notat fra interview med faglærer, som har friske erfaringer fra den seneste runde **besøg på oplæringsvirk-somhederne** for Greenkeepere og Groundsmen er vedlagt i **Bilag 4.** |
| **1.6 Erklæring om oplæring og skolevejledning**  *Beskriv, hvordan erklæring om oplæring og skolevejledning er inddraget i projektet.* |
| 1. **Opstart af læringsbog:**   I det indledende arbejde med læringsbogen har vi ikke arbejdet med erklæring om oplæring eller skolevejledning.   1. **Folder: ”Din rejse igennem erhvervsuddannelsen”**   Folderen: ”Din rejse igennem erhvervsuddannelsen”, som er lavet i samarbejde med skolens lokale uddannelsesudvalg (LUU), indeholder i kort form de væsentligste, praktiske oplysninger, som giver lærlingene et generelt overblik over indholdet i den uddannelse, de lige er startet på. I folderen henvises til Mesterdagen i.f.t. det mere konkrete samspil mellem skole og oplæringsvirksomhed bl.a. i.f.t. erklæring om oplæring mv.   1. **Gennemførelse af mesterdage på Anlægsgartner, Greenkeeper/Groundsmen-uddannelsen**   Ved gennemførelsen af en Mesterdag, gennemgår vi den elektroniske praktiklogbog. Vi fortæller og forklarer hvordan man udfylder erklæringer om oplæring. Vi forklarer hvorfor det er vigtigt at denne bliver udfyldt. Vi fortæller, at vi skal bruge den til at se lærlingens fremskridt i forhold til de givne punkter på uddannelsen.  Det forklares og vises, hvor der skal sættes prikker og flueben, samt hvor disse ikke skal være.  Desuden giver vi bolden op for kommentarer fra mestrene, som giver et mere kvalitativt indblik i denne erklæring. Vi giver også udtryk for, hvordan erklæringer om oplæring kan bruges som et omdrejningspunkt for det løbende samspil mellem mester og lærling.  Endvidere fortæller vi at den afsluttende erklæring om oplæring udfyldes i denne app, og det er den fremtidige måde at lave logbog og indstille til svendeprøve på.   1. **Afprøvning af Post-it statusmøder i oplæringsvirksomheder og opsamling på en undervisers friske erfaringer fra besøg på oplæringsvirksomheder (Greenkeeper)**   I Mestrenes afprøvning af Post-it-statusmøder og på besøgsrunden hos oplæringsvirksomhederne har der ikke været arbejdet konkret med erklæring om oplæring og skolevejledning. I den seneste besøgsrunde på oplærings-virksomhederne var der mulighed for at drøfte både den digitale logbog og udfyldelse af erklæring om oplæring. |
| **1.7 Implementering**  *Beskriv, hvordan de udviklede metoder, redskaber og praksisser er forankret i praksis.* |
| 1. **Opstart af læringsbog:**   Sandmoseskolen har besluttet at læringsbogen skal være en del af erhvervsuddannelsen både på Greenkeeper/Groundsman og Anlægsgartneruddannelsen. Den er introduceret på de to nyeste hold på henholdsvis Anlægsgartner og Greenkeeper/Groundsman-uddannelsen. Vi er stadigvæk i første fase af arbejdet med læringsbogen. Sandmoseskolen har derfor besluttet, at iværksætte en udviklingsproces blandt faglærerne, som sætter fokus på at udvikle og afprøve nye metoder og værktøjer, som kan understøtte lærlingens refleksion over egen læring OG skole og oplæringsvirksomhedernes arbejde med status og opsamling på hvor lang lærlingen er i.f.t. læringsmålene for uddannelsen.  De to mestre, som har afprøvet metoden ”post-it-statusmøde” jf pkt 4. har præciseret, hvor vigtigt det er at skolen ”griber” lærlingene, når de vender tilbage fra praktikperioden. I den forbindelse er det aftalt med den pågældende faglærer, som skal modtage lærlingene, at han får sammensat en god første dag på skolen, hvor lærlingene får mulighed for at dele deres oplevelser og erfaringer fra oplæringsperioden med hinanden. Og desuden bliver støttet i at reflektere over deres læring fra den seneste oplæringsperiode som helhed.  Som det sidste skal der arbejdes med at opfordre lærlingene til at udtrykke deres særlige ønsker og behov for eksempelvis at øve sig på udvalgte processer i løbet af den nye skoleperiode.   1. **Folder: ”Din rejse igennem erhvervsuddannelsen”**   Det er besluttet af folderen bliver udleveret til alle nye elever som starter på erhvervsuddannelsen. Skolen vil desuden tage initiativ til - i samarbejde med LUU og mestre fra branchen – at udvikle bedre info-materialer til de nye lærlinge jf. beskrivelsen af plakater og videolinks, som er beskrevet i punkt 1.3   1. **Gennemførelse af mesterdage på Anlægsgartner, Greenkeeper/Groundsman-uddannelsen**   Arbejdet med gennemførelse og afprøvning af tre forskellige mesterdage i dette udviklingsprojekt har bekræftet, hvor vigtige mesterdagene er i forhold til at skabe relationer, sammenhæng og samarbejde imellem skole og oplæringssteder. Derfor er mesterdagene en helt obligatorisk del af årshjulet på Sandmoseskolen.   1. **Afprøvning af Post-it statusmøder i oplæringsvirksomheder og opsamling på en undervisers friske erfaringer fra besøg på oplæringsvirksomheder (Greenkeeper)**   Det indledende arbejde med læringsbogen på skolen i kombination med mestrenes afprøvning af metoden: ”Post-it-statusmøder” ude på oplæringsstederne har været med til at konkretisere og kvalificere den løbende samtale mellem underviser, lærling og oplæringsansvarlig. I dette projekt har alle tre parter således haft mulighed for at øve sig i en dialog, som har som hovedformål at understøtte lærlingens læreproces på uddannelsen. Dette arbejde skal implementeres og videreudvikles i den kommende tid, og det kobles ligeledes til en procedure for besøg på oplæringsvirksomhederne. |
| **1.8 Effekt** *Beskriv, hvilken virkning de(n) valgte indsats(er) i projektet har resulteret i, og hvordan det er identificeret, om tiltagene har haft den forventede virkning.* |
| 1. **Opstart af læringsbog:**   Det indledende arbejde med læringsbogen på skolen i kombination med mestrenes afprøvning af metoden: ”Post-it-statusmøder” ude på oplæringsstederne har været med til at konkretisere og kvalificere den løbende samtale mellem underviser, lærling og oplæringsansvarlig. Både undervisere og de mestre, som har arbejdet med afprøvning af post-it-statusmøder er blevet introduceret til læringscirklen som ”mental model”. Begge parter har på baggrund af deres arbejde bekræftet, at læringscirklen har styrket deres forståelse af vigtigheden af at de skaber muligheder for at lærlingen får reflekteret over egen læring. Det kræver – i hvert fald her i begyndelsen – at både undervisere og mestre/oplæringsansvarlige udvikler gode, varierede spørgsmål, som guider lærlingen ind i refleksionens univers.   1. **Folder: ”Din rejse igennem erhvervsuddannelsen”**   De to mestre, som har arbejdet med afprøvning af ”post-it-statusmøder” har også påtaget sig ansvaret for at drøfte form og indhold i folderen: ”Din rejse igennem erhvervsuddannelsen” med 2 mestre fra kollegavirk-somhederne Gug Anlæg og Elmerhøj”. Begge mestre fra de to virksomheder siger OK til de praktiske oplysninger i folderen, men de støttede også ideen om at koble links på folderen, som sender lærlingene videre til video, hvor en lærling eksempelvis beskriver og viser, hvordan hun/han har løst en konkret opgave ud i oplæringsvirksomheden. Det vil være noget de nye lærlinge kan ”spejle sig i” og ikke bare et tekstafsnit, de skal læse. De to kolleger støtter ligeledes ideen om at få lavet en storformat plakat som giver overblik over de vigtigste elementer i hele uddannelsesforløbet (se beskrivelse i afsnit 1.3).   1. **Gennemførelse af mesterdage på Anlægsgartner, Greenkeeper/Groundsmanuddannelsen**   Erfaringerne fra de tre gennemførte mesterdage er flg.:   * Positiv feedback fra mestre og lærlinge på åbenhed og klarer forventninger til hinanden. Det skaber større sammenhæng imellem skolerne og mestrene. * Positiv respons i.f.t. den åbne dialog på dagen. * Mestre var især glade for åbenhed omkring kulturen på skolen og hvad der arbejdes med på generelt plan på skolen. * Skolen er blevet bekræftet i, hvor vigtigt det er at invitere mestre og lærlinge til at give konkret feed-back på mesterdagene. Det vil sikre, at den næste mesterdag bliver tilrettelagt på en måde, som gør at mestrene også kommer næste gang (interessante oplæg og variation i proces og metode).  1. **Afprøvning af Post-it statusmøder i oplæringsvirksomheder og opsamling på en undervisers friske erfaringer fra besøg på oplæringsvirksomheder (Greenkeeper)**   De to mestre, som afprøvede post-it-statusmøder og som drøftes både deres erfaringer derfra og folderen (jf. pkt 2) med to kolleger fra branchen, havde følgende kommentar til Sandmoseskolen: ”Det er vigtigt, at læringscirklen og læringsbogen – og forskellige metoder, som kan understøtte arbejdet med disse elementer, bliver introduceret på skolen, fordi disse metoder kommer fra læringsteori og fra pædagogikkens verden”.  Samtidig er det på skolen blevet klart, at disse metoder kan omsættes til samtaleværktøjer, som eksempelvis kan deles med mestrene på mesterdagen, og som de enkelte mestre og oplæringsansvarlige medarbejdere kan arbejde videre med i oplæringsperioderne i virksomheden. Der er således i dette projekt sat gang i metodeudvikling og ny praksis både på skolen og i udvalgte oplæringsvirksomheder. Dette arbejde skal koordineres i det Lokale Uddannelses Udvalg (LUU) og fortsætte en positiv udvikling begge steder. |
| **1.9 Formidling**  *Beskriv, hvilke konkrete produkter, udviklet i projektet, der kan formidles på EMU til brug for andre skoler.* |
| 1. **Opstart af læringsbog:**   Arbejdet med læringscirklen og post-it-opgave ved introduktion til læringsbogen er skrevet ind i **EMU-skabelon** og er derfor tilgængelig for hvem som helst, der ønsker at starte en læringsbog jf. **Bilag 1.**   1. **Folder: ”Din rejse igennem erhvervsuddannelsen”**   Der er ikke lavet et produkt i EMU-skabelonen fra denne aktivitet.   1. **Gennemførelse af mesterdage på anlægsgartner, greenkeeper og groundsman-uddannelsen:**   Der er ikke lavet et produkt i EMU-skabelonen fra denne aktivitet.   1. **Afprøvning af Post-it statusmøder i oplæringsvirksomheder og opsamling på en undervisers friske erfaringer fra besøg på oplæringsvirksomheder (Greenkeeper)**   Der er ikke lavet et produkt i EMU-skabelon fra denne aktivitet. |
| **1.10 Opmærksomhedspunkter og vigtige erfaringer** *Beskriv evt. forudsætninger for anvendelse af de udviklede metoder, redskaber, praksisser og materialer, eller vigtige erfaringer, som er relevante for andre skoler, der ønsker at anvende det udviklede materiale.* |
| Ift. til mesterdagen er det vigtig at dagen byder på nogle spændende indslag. Dagen skal løbende ændres fra periode til periode. Der kan med fordel inviteres en eller flere relevante fagpersoner som kan inspirere og fortælle om nyheder inden fra branchen.  Der skal inviteres i ordentlig tid og i agendaen/invitationen skal der tydeliggøres at der er tid til spørgsmål, dialog og afklaringer. Det er vores erfaring at man godt kan bede mestre og elever om at forberede sig til mesterdagen (eksempelvis besvare spørgsmålet: hvilket forventninger har jeg/vi til skolen?)  Det har vist sig, at det kræver en indsats over tid at få etableret en læringsbog. Det kræver mod og engagement fra faglærerne at skabe rum for refleksion for lærlingene hver gang de vender tilbage fra oplæringsvirksom-heden. Og ligeledes at det kommer til at kræve efterfølgende metode- og praksisudvikling, hvis momentum skal holdes over tid. Der skal udvikles en variation i metoder og spørgeteknikker, som kan kvalificere de overvejelser og refleksioner, som lærlinge, undervisere og mestre/oplæringsansvarlige gør over egen (- og andres) læring i løbet af en erhvervsuddannelse.  Der er indkommet gode forslag til at videreudvikle info-materialet om de pågældende erhvervsuddannelser, som taler mere levende til både potentielle og nystartede lærlinge. Og endelig er der fremkommet meget kreative forslag til udvikling af storformat plakater, som kan danne baggrund og skabe kontinuitet i det løbende opsamlings- og refleksionsarbejde med lærlingene over tid. Dette kommende ”plakat-projekt” vil passe fint som et supplement til det løbende arbejde med læringsbogen. |
| **1.11 Bilag** *Beskriv antal og hvilke bilag der er vedlagt i form af materialer eller andet, som er udviklet som en del af konceptet?* |
| **Bilag 1: Post-it-opgave til opstart af læringsbogen** (skrevet i EMU-skabelon)  **Bilag 2: Info-folder med titlen: ”Din rejse igennem erhvervsuddannelsen”**  **Bilag 3: Power point præsentation brugt som struktur på de afholdte Mesterdage**  **Bilag 4: Notat fra interview med Else Birkbak Hilleø om hendes seneste besøgsrunde på**  **oplæringsvirksomheder på Greenkeeper og Groundsman-uddannelsen (juni 2022)** |
| **1.12 Link**  *Indsæt link til side med materialer. Styrelsen vil tage stilling til offentliggørelse og formidling af projektets resultater ved gennemgangen af tilskudsmod-tagerens afrapportering. Tilskudsmodtager vil blive kontaktet af styrelsen forud for eventuel offentliggørelse.* |
| Der er ikke anvendt links i denne besvarelse. |

## *Del 2: Afrapportering om projektafvikling til styrelsen*

| **2. Beskrivelse af projektafvikling** |
| --- |
| **2.1 Vurdering af udbytte i forhold til formål** *Angiv vurdering af, om projektet har bidraget til at styrke elevernes oplevelse af sammenhæng mellem skoleundervisning og praktikoplæring.* |
| 1. **Opstart af læringsbog & 4a. Afprøvning af Post-it statusmøder i oplæringsvirksomheder**   Det konkrete afprøvningsarbejde med at skabe ”Bedre samarbejde om læring i skole og praktik”, som har været en kombination af **post-it opgave** på skolen og **post-it statusmøder** med mester i kombination med en mesterdag, har efter vores vurdering allerede gjort en positiv forskel - både for lærlinge og mestre.  I oplæringsvirksomhederne tyder meget på, at opsamlingsmøder og dialoger naturligt starter med et fokus på fag- og fagsprog (her tidligt i uddannelsesforløbet), men de to deltagende mestre fortæller også om styrket tillid mellem lærling og mester. Og de ugentlige statusmøder bevæger sig allerede ind i felter der handler om lærlingens almindelige trivsel og herunder en begyndende opmærksomhed fra lærlingene i.f.t. emner som samarbejde og relationer til kolleger mv.  Underviserne ser pt. frem til at tage i mod lærlingene, når de vender tilbage til skolen. Her bliver det muligt at spørge ind til, hvordan de har oplevet deres deltagelse i post-it-opgave og post-it-statusmøder på skolen og i oplæringsvirksomheden. Og her får vi de første indikationer om, hvorvidt forsøgs- og udviklingsarbejdet allerede på dette tidlige stadie har været oplevet som noget der skaber bedre sammenhæng og ”Samarbejde om læring i skole og praktik”.  Samtidig giver det anledning til at skabe rum for, at lærlingene kan dele deres oplevelser og erfaringer fra første periode i oplæringsvirksomheden med hinanden. Og her bliver det interessant at se, hvordan den slags arbejde kan gøre det muligt for lærlingene indbyrdes at understøtte hinandens læreprocesser fremadrettet.   1. **Folder: ”Din rejse igennem erhvervsuddannelsen”**   Der er kommet positive tilkendegivelser i.f.t. indholdet af folderen. Den er med til at give et godt overblik over elevens vej imellem skole og praktik. Fra nogle mestre efterlyses mere information om, hvilke emner lærlingene undervises i på skolen. Dette for at de bedre kan ruste deres elever og aktivt arbejde med deres elever omkring de mål, som de skal igennem på skoleforløbet. Som tidligere nævnt er der ligeledes kommet en række gode forslag fra mestrene til en opdatering og modernisering af infofolderen og til andre materialer (plakater), som vil kunne styrke statusmøderne på både skolen og i oplæringsvirksomhederne.   1. **Gennemførelse af mesterdage på Anlægsgartner, Greenkeeper/Groundsman-uddannelsen**   I forbindelse med afholdelse af mesterdagene er der mulighed for dialog mellem skole, oplærings-virksomhed og lærlinge. Der har ved gennemførelse af mesterdagene været en god og åben dialog imellem alle tre parter. Det er vores overbevisning af disse mesterdage har været en af de store succeser i dette projekt, når der ses på de umiddelbare tilkendegivelser – både fra elever og mestre.  **4b. Opsamling på en undervisers friske erfaringer fra besøg på oplæringsvirksomheder**  **(Greenkeeper)**  De friske erfaringer fra Elses seneste besøg på oplæringsvirksomhederne har bekræftet disse besøgs betydning  og givet megen inspiration i.f.t. både tilrettelæggelse og gennemførelse af kommende besøg ”derude”.. |
| * **2.2 Samarbejde med virksomheder i projektgruppen** *Beskriv samarbejdet med den / de virksomheder, der deltog i projektgruppen, herunder organisering, inddragelse og virksomhedens / virksomhedernes rolle i projektets udvikling og gennemførelse.* |
| **NB**: Samarbejdet med virksomhederne i projektgrupperne på de tre skoler – op på de lokale og regionale seminarer i forløbet, er beskrevet på et sted: **I de fælles stamoplysninger for dette 3-skolesamarbejde**. |
| * **2.3 Samarbejde med virksomheder i afprøvningsfasen** *Beskriv samarbejdet med den / de virksomheder, der deltog i afprøvningen af de udviklede metoder, redskaber, praksisser og materialer, samt skolens erfaringer fra afprøvningen.* |
| Følgende mestre har deltaget i den konkrete afprøvning af post-it-statusmøder:   * Mikkel Thorhauge, Thorhauge Anlæg, (medlem af LUU) * Martin Linnemann, Gartner og Co, (medlem af LUU)   Endelig har de to delt erfaringer og drøftet både metoder til statusmøderne og drøftet indhold og  form i folderen: ”Din rejse igennem erhvervsuddannelsen” med følgende kolleger:   * Mikkel Krogstrup & Jesper Mølgård, Elmerhøj Anlæg, & * Peter Jensen, GUG Anlæg.   Som skole har det været en absolut fornøjelse at have disse ildsjæles mangeartede bidrag med i projektet!  Det er vi meget taknemmelige for. Og vi glæder os til at fortsætte samarbejdet med dem. |
| **2.4 Inddragelse af eksterne eksperter**   * *Beskriv den / de eksterne ekspert(er)s bidrag til projektet og til kvaliteten af de udviklede metoder, redskaber, praksisser og materialer.* |
| **Arnt Louw Vestergaard**, Lektor ved **Center for Ungdomsforskning (Cefu)**, deltog både med oplæg og inspiration på det første Nationale seminar. Oplægget handlede specifikt om, hvordan man kan skabe gode overgange mellem skole- og praktikperioder og vise versa. Efter oplægget deltog Arnt Louw aktivt i den fælles dialog og bidrog med faglig sparring i.f.t. de tiltag, som blev drøftet.  Det var et rigtig godt og brugbart input til aktørerne i den indledende fase af projektet.  Desværre var det ikke muligt for Arnt Louw Vestergaard at deltage i det afsluttende Nationale seminar med skolerne. |
| * **2.5 Øvrige erfaringer** *Angiv både negative og positive erfaringer med de udviklede metoder, redskaber, praksisser og materialer, herunder erfaringer med samarbejdet mellem projektets øvrige samarbejdsparter/deltagere (ledere, lærere og elever).* |
| 1. **Opstart af læringsbog:**   Vi har erfaret at opstarten af brugen af læringsbogen kan være vanskelig – både for faglærer, mester og lærling. I skoleperioderne forventes det at underviserne understøtter lærlingenes arbejde med læringsbogen. Med hensyn til oplæringsvirksomhederne, så opfordres den/de oplæringsansvarlige medarbejdere og mester til også at anvende post-it-statusmøderne som et af redskaberne til at samle op på, hvad lærlingen har lært. Det vil kunne bidrage med konkrete oplevelser og erfaringer fra perioden, som kan indgå som ”grundstof”, når erklæring om oplæringen skal udfyldes.  Praktikken omkring udførelse og udformning af læringsbogen kan variere fra faglærer til faglærer. Eksempelvis kan én faglærer bruge en metode til afrapportering, imens en anden benytter sig af en anden metode.   1. **Folder: ”elevens rejse igennem en erhvervsuddannelse”**   Folderen fik gode tilkendegivelser i.f.t. de praktiske informationer, men den fik mindre gode karak-  terer i forhold til ”det kunstneriske indtryk”. Det gav så anledning til at flere af de involverede mestre  kom med en række både konstruktive og kreative forslag til forbedringer (plakater mv.). Det har sat  meget godt i gang og katalyseret nyudvikling i samarbejde mellem skole og mestre/LUU.   1. **Gennemførelse af mesterdage på Anlægsgartner, Greenkeeper/Groundsmanuddannelsen**   Vi har erfaret, at mestrene og eleverne i mødeindkaldelsen skal have præcise informationer i deres invitation. Hvis et af temaerne på Mesterdagen er, at der skal arbejdes med forventninger til hinanden, så skal Mestrene og lærlingene vide det, for at kunne forberede sig hjemmefra. Det vil give bedre resultater på dagen og mindre forvirring. Det var ikke tilfældet i den beskrevne Mesterdag. Og lærlingene har heller ikke haft mulighed for, i de tre afholdte mesterdage, at forberede sig til, hvad de egentlig forventer af skolen. Det har vi lært af!   1. **Afprøvning af Post-it statusmøder i oplæringsvirksomheder og opsamling på en undervisers friske erfaringer fra besøg på oplæringsvirksomheder (Greenkeeper)**   Et eksempel fra uge det andet post-it statusmøde hos Thorhauge anlæg lyder som følger:  Lærlingen skrev efter en kort refleksion over ugen følgende to ord: ”**vandingsposer**” og ”**Beskæring**”.  Ud fra disse to faglige ord opstod en snak om behovet for vandingsposer, hvornår de skal bruges og hvilke ulemper der er, når poserne sidder på træerne om vinteren. I forhold til beskæring så drejede den fælles dialog ind omkring beskæring af forskellige sorter af hindbær. Alt i alt en faglig snak, som giver anledning til at stille spørgsmål og få svar på dem. Det lægger til de faglige kompetencer og giver både mindre usikkerhed og flere handlemuligheder for lærlingen næste gang der skal plantes eller beskæres. |
| 1. **2.6 Opfølgning og forankring** 2. *Beskriv opfølgning på og forankring af projektets resultater, herunder hvordan de udviklede metoder, redskaber, praksisser og materialer planlægges videreført efter projektets afslutning.* |
| 1. **Opstart af læringsbog:**   Arbejdet med post-it-opgave og lærlingenes refleksioner over egen læring fortsætter. Det næste skridt bliver opfølgende spørgsmål og dialog i klassen med lærlingene efter endt praktikophold om, hvordan de har oplevet arbejdet med post-it-opgave og post-it-statusmøder. Og herunder om det har styrket deres oplevelse af overgangen mellem skole og praktik. Som det næste iværksætter uddannelseschefen en række initiativer, som understøtter den videre udviklingsproces i faglærergruppen i.f.t. metoder og værktøjer til læringsbogen.  Desuden involveres LUU i det videre arbejde med at støtte mestrene i deres videre arbejde med at understøtte lærlingenes læringsproces i oplæringsopholdene.   1. **Folder: ”Din rejse igennem erhvervsuddannelsen”**   Folderen vil fortsat blive udleveret til det næste hold lærlinge. Fremadrettet vil den blive suppleret med plakater mv. som kan understøtte den løbende dialog om læring mellem lærlinge, mestre og undervisere.   1. **Gennemførelse af mesterdage på Anlægsgartner, Greenkeeper/Groundsmanuddannelsen**   Mesterdagene betragtes som en stor succes, både imellem skole, elev og mester. Dagene fortsætter men med mulighed for videreudvikling fra gang til gang. Man kan forestille sig at en mester kan have elever fordelt ud på flere hold. Hvis den gode tilslutning og dialog skal fortsætte, så kræver det variation fra gang til gang – ellers vil tilslutningen og engagementet med stor sandsynlighed falde.   1. **Afprøvning af Post-it statusmøder i oplæringsvirksomheder og opsamling på en undervisers friske erfaringer fra besøg på oplæringsvirksomheder (Greenkeeper)**   Sandmoseskolen har besluttet, at fortsætte arbejdet med at styrke både forberedelse, efterbearbejdning og refleksion over egen læring i.f.m. skiftene mellem skole og praktikperioder. Der skal således iværksætte konkret faglærerudvikling i feltet – og samles op og deles viden derfra til resten af faglærergruppen. |